LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2009 M. SPALIO 21 D. ĮSAKYMO Nr. 3D-780 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „KAIMO ATNAUJINIMAS IR PLĖTRA“ VEIKLOS „TRADICINIŲ AMATŲ CENTRŲ KŪRIMAS IR (ARBA) PLĖTRA“ ĮGYVENDINIMO PLANAVIMO BŪDU TAISYKLIŲ PATVIRTINIMO“ PAKEITIMO

2012 m. rugsėjo 25 d. Nr. 3D-750

Vilnius

P a k e i č i u Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklos „Tradicinių amatų centrų kūrimas ir (arba) plėtra“ įgyvendinimo planavimo būdu taisykles, patvirtintas Lietuvos Respublikos žemės ūkio ministro 2009 m. spalio 21 d. įsakymu Nr. 3D-780 „Dėl Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklos „Tradicinių amatų centrų kūrimas ir (arba) plėtra“ įgyvendinimo planavimo būdu taisyklių patvirtinimo“ (Žin., 2009, Nr. 128-5571; 2011, Nr. 81-3980):

1. Išdėstau 35 punktą taip:

„35. PVM yra netinkamas finansuoti iš paramos lėšų. Prekių ir (arba) paslaugų, už kurias mokama iš EŽŪFKP ir bendrojo finansavimo lėšų, PVM, kurio paramos gavėjas pagal Lietuvos Respublikos pridėtinės vertės mokesčio įstatymo (Žin., 2002, Nr. 35-1271) 2 straipsnio 38 dalį neturi ar negalėtų turėti galimybės įtraukti į PVM atskaitą, yra apmokamas iš šiam tikslui skirtų Ministerijos bendrųjų valstybės biudžeto asignavimų.“

2. Išdėstau 86 punktą taip:

„86. Agentūrai pateikti ir užregistruoti mokėjimo prašymai tikrinami ir vertinami Programos administravimo taisyklėse nustatyta tvarka ir terminais. Agentūra turi įvertinti mokėjimo prašymą ir paramos lėšas užsakyti per 30 darbo dienų nuo mokėjimo prašymo gavimo užregistravimo Agentūroje dienos. Į šiuos terminus neįskaičiuojamas paklausimų paramos gavėjui, patikrų vietoje bei įtariamo pažeidimo tyrimo atlikimo laikas.“

3. Išdėstau 88.4 punktą taip:

„88.4. paramos gavėjas paramos sutartyje nustatytu periodiškumu teikia Agentūrai mokėjimo prašymus, kuriuose deklaruoja padarytas ir apmokėtas projekto išlaidas Programos administravimo taisyklėse nustatyta tvarka. Pirmąjį tarpinio mokėjimo prašymą paramos gavėjas turi pateikti Agentūrai ne vėliau kaip po 3 mėnesių nuo avanso gavimo dienos. Jeigu per 3 mėnesius nuo avanso gavimo dienos paramos gavėjas nepradeda įgyvendinti projekto ir nepatiria išlaidų, jis, praėjus 3 mėnesiams, per 5 darbo dienas privalo grąžinti visą avansą Agentūrai. Paramos sutartyje taip pat nustatomas galutinio mokėjimo prašymo pateikimo terminas;“.

Žemės ūkio ministras	Kazys Starkevičius